Turkka Mastomäki

Turkka Veli Johannes Mastomäki (s. 28. kesäkuuta 1970 Seinäjoki) on suomalainen näyttelijä. Mastomäki opiskeli Teatterikorkeakoulussa näyttelijäksi vuosina 1991–1995. Hän on esiintynyt muun muassa televisiosarja Aallonmurtajan Upi Aaltosena, josta hän oli miespääosaehdokkaana Kultainen Venla -gaalassa, Käenpesä-sarjan Jussi Venäläisenä sekä Samaa sukua, eri maata -sarjan Ville Kilappana. Mastomäki näytteli myös Trasselirakastaja-sarjassa nimiroolin. Lisäksi Mastomäellä on lukuisia pienempiä rooleja televisiossa, muun muassa Korpelan kujanjuoksussa insinööri Pajamäkenä ja Pirunpellossa pankinjohtaja Relanderina. Hän on näytellyt muun muassa elokuvissa Lupaus, V2 – Jäätynyt enkeli, Matti, ja Timo Koivusalon Täällä Pohjantähden alla -produktiossa. Rölli-elokuvissa hänet nähdään muuntautunena kylänvanhimmaksi, ja Inside Out -animaatiossa hänellä on ”kiukun” rooli. Metsän tarina -elokuvassa hän toimi kertojahahmona. Mastomäki näytteli luutnantti Aution roolin Aku Louhimiehen ohjaamassa Tuntematon sotilas -elokuvassa. Turkka Mastomäki on työskennellyt näyttämöllä muun muassa Helsingin kaupunginteatterissa, Komediateatteri Arenassa, Tampereen Teatterissa, Tampereen Työväenteatterissa, Ryhmäteatterissa, Kansallisteatterissa, Hämeenlinnan kaupunginteatterissa ja Porin Teatterissa. Vuonna 2012 Mastomäki ohjasi Teatteri Eurooppa Neljän kesäteatteriesityksen ”Noin seitsemän veljestä” Sappeen kesäteatteriin. Mastomäki on tehnyt myös runsaasti radio- ja televisiomainoksia sekä kuunnelmia. Lisäksi hän toimi kertojana helsinkiläisen Moonsorrow-yhtyeen Tulimyrsky-EP:n nimikkokappaleessa. == Yksityiselämä == Mastomäellä oli parisuhde laulaja Sanin kanssa vuosina 2006–2013 ja heillä on yhteinen, vuonna 2010 syntynyt tytär. ==Teatterirooleja== *Lähde: Ilona- esitystietokanta, haettu 11.5.2024. *1999: Rakkaita pettymyksiä rakkaudessa, Tampereen Työväen Teatteri *2000: Leijona talvella, Tampereen Teatteri – Rikhard Leijonamieli *2002: Yksi lensi yli käenpesän, Tampereen Teatteri – apuhoitaja Warren *2007: Tuntematon sotilas, Ryhmäteatteri – Koskela *2008: Otello, Tampereen Teatteri – Otello *2009: Viulunsoittaja katolla, Hämeenlinnan kaupunginteatteri – Perchik / Venäläinen *2009: Kaikkien aikojen Pertsa ja Kilu, Kirjurinluodon kesäteatteri *2013: Hamlet, Tampereen Teatteri – Claudius *2017: Tuntematon sotilas, Porin Teatteri – Rokka *2018: Anna Karenina, Tampereen Teatteri – Karenin ==Filmografia== ===Elokuvat=== Vuosi Elokuva / TV-elokuva Rooli 1995 Lähtö poliisi 2005 NDA – Salassapitosopimus poliisi Lupaus Lasse Edelmann 2006 Matti urheilulääkäri 2007 V2 – Jäätynyt enkeli Jere Kannus 2009 Täällä Pohjantähden alla Uolevi Yllö 2010 Täällä Pohjantähden alla II 2012 Härmä sairaan lapsen isä Kohta 18 poliisi 2013 Rölli ja kultainen avain kylänvanhin 2016 Rölli ja kaikkien aikojen salaisuus 2017 Tuntematon sotilas luutnantti Autio 2020 Syksyn jälkeen saapuu kevät Tauno ===Televisiosarjat=== Vuosi Televisiosarja Rooli 1998 Samaa sukua, eri maata Ville Kilappa 1999–2000 Trasselirakastaja Samuli Tuulos 2000 Pertsa ja Kilu Rene Sankala 2001 Kaverille ei jätetä mafia / poliisi 2002 Tummien vesien tulkit poliisi 2003 Kuumia aaltoja Pasi Korpela 2004 Tie Eedeniin Liikala 2004–2007 Käenpesä Jussi Venäläinen 2008 Tukka auki Ilari 2009 Rikospaikalla poliisi Helsingissä 2010 Alamaailma-trilogia: Vanki Jari Sandman 2011 Villa Helena Perttu Mäki 2011–2013 Pirunpelto Relander 2014 Syke Kristiinan isä 2016 Downshiftaajat Erkka 2017– Aallonmurtaja Upi 2017–2018 Korpelan kujanjuoksu Pajamäki 2018 Keisari Aarnio Lauri Kettula 2019 Sorjonen Harri 2020–2021 Hotel Swan Helsinki Ville Pajari 2020 Kevyttä yläpilveä Juhani 2021 Koskinen Risto Pekki 2022 Poikani Joel Tomi Helsinki-syndrooma kenttäjohtaja Hakkarainen 2023 Pohjolan laki Juhani 2024 Utö (televisiosarja) Arno == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt